ᱯᱮᱰᱰᱟᱯᱚᱞᱞᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱯᱮᱰᱰᱟᱯᱚᱞᱞᱤ ᱡᱚᱸᱠᱥᱚᱱ (ᱥᱴᱮᱥᱚᱱ ᱠᱳᱰ: PDPL) ᱫᱚ ᱢᱤᱫᱴᱟᱹᱝ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱯᱮᱰᱟᱯᱚᱞᱞᱤ ᱦᱚᱱᱚᱛ ᱨᱮ ᱯᱮᱰᱰᱟᱯᱚᱞᱞᱤ ᱥᱚᱦᱚᱨ ᱨᱮ ᱦᱤᱡᱩᱜᱼᱟ ᱾ ᱱᱚᱶᱟ ᱫᱚ ᱮᱛᱚᱢ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱥᱤᱠᱚᱱᱫᱨᱟᱵᱟᱫᱽ ᱨᱮᱞᱣᱮ ᱰᱤᱵᱤᱡᱚᱱ ᱨᱮᱱᱟᱜ ᱥᱟᱥᱚᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱱᱟᱶᱟ ᱫᱤᱞᱞᱤ-ᱪᱮᱱᱱᱟᱭ ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱠᱚᱧᱮ ᱟᱨ ᱮᱛᱚᱢ ᱥᱤᱧᱚᱛ ᱡᱚᱲᱟᱣ ᱟᱠᱟᱫᱼᱟ ᱟᱨ ᱯᱮᱰᱰᱟᱯᱟᱞᱞᱤ-ᱱᱤᱡᱟᱢᱟᱵᱟᱫᱽ ᱞᱟᱭᱤᱱ ᱨᱮᱱᱟᱜ ᱡᱚᱸᱠᱥᱚᱱ ᱴᱷᱟᱶ ᱞᱮᱠᱟᱛᱮ ᱦᱚᱸ ᱠᱟᱹᱢᱤ ᱠᱟᱱᱟ ᱾

ᱱᱟᱜᱟᱢ
ᱠᱟᱡᱤᱯᱮᱴ ᱟᱨ ᱵᱚᱞᱦᱟᱨᱥᱟᱦ ᱛᱟᱞᱟ ᱨᱮ ᱨᱮᱞᱣᱮ ᱞᱟᱭᱤᱱ ᱫᱚ ᱑᱙᱒᱙ ᱥᱮᱨᱢᱟ ᱨᱮ ᱯᱩᱨᱟᱹᱣ ᱞᱮᱱᱟ, ᱡᱟᱦᱟᱸ ᱛᱮ ᱪᱮᱱᱱᱟᱭ ᱫᱤᱞᱞᱤ ᱠᱷᱚᱱ ᱡᱚᱲᱟᱣ ᱮᱱᱟ ᱾ ᱯᱮᱰᱟᱯᱚᱞᱞᱤ-ᱱᱤᱡᱟᱢᱟᱵᱟᱫᱽ ᱨᱮᱞᱣᱮ ᱞᱟᱭᱤᱱ (᱑᱗᱗ ᱠᱤᱞᱚᱢᱤᱴᱚᱨ) ᱫᱚ ᱯᱤ.ᱵᱷᱤ. ᱦᱚᱛᱮᱛᱮ ᱥᱟᱹᱛ ᱮᱱᱟ ᱾ ᱱᱚᱨᱥᱤᱢᱦᱟ ᱨᱟᱣ ᱫᱚ ᱑᱙᱙᱔ ᱥᱮᱨᱢᱟ ᱨᱮ ᱥᱤᱧᱚᱛ ᱨᱤᱱᱤᱡ ᱑᱐ ᱟᱹᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾ 
ᱯᱮᱰᱟᱯᱚᱞᱞᱤ-ᱠᱚᱨᱤᱢᱟᱱᱚᱜᱚᱨ ᱨᱮᱞᱣᱮ ᱞᱟᱭᱤᱱ ᱯᱩᱨᱟᱹᱣ ᱦᱩᱭ ᱞᱮᱱᱟ ᱟᱨ ᱴᱨᱮᱱ ᱥᱮᱵᱟ ᱒᱐᱐᱑ ᱥᱮᱨᱢᱟ ᱨᱮ ᱮᱛᱚᱦᱚᱵ ᱞᱮᱱᱟ ᱟᱨ ᱛᱟᱭᱚᱢ ᱛᱮ ᱠᱚᱨᱤᱢᱟᱱᱚᱜᱚᱨ-ᱡᱚᱜᱽᱛᱤᱭᱟᱞ ᱞᱟᱭᱤᱱ ᱯᱩᱨᱟᱹᱣ ᱦᱩᱭ ᱞᱮᱱᱟ ᱟᱨ ᱒᱐᱐᱗ ᱥᱮᱨᱢᱟ ᱨᱮ ᱰᱮᱢᱩ ᱥᱮᱵᱟ ᱮᱛᱚᱦᱚᱵ ᱞᱮᱱᱟ ᱾ ᱱᱤᱡᱟᱢᱟᱵᱟᱫᱽ ᱞᱟᱹᱜᱤᱫ ᱯᱩᱨᱤ ᱞᱟᱭᱤᱱ ᱒᱐᱑᱗ ᱥᱮᱨᱢᱟ ᱨᱮ ᱯᱩᱨᱟᱹᱣ ᱞᱮᱱᱟ ᱾

ᱞᱮᱭᱟᱣᱩᱴ ᱟᱨ ᱥᱮᱵᱟ
ᱱᱚᱣᱟ ᱥᱴᱮᱥᱚᱱ ᱫᱚ ᱫᱤᱞᱞᱤᱼᱪᱮᱱᱱᱟᱭ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱵᱨᱚᱰᱜᱮᱡᱽ ᱰᱚᱵᱚᱞ ᱤᱞᱮᱠᱴᱨᱤᱠ ᱟᱠᱟᱱᱟ ᱾ ᱟᱨ ᱱᱤᱡᱟᱢᱟᱵᱟᱫᱽ ᱥᱮᱫ ᱛᱮ ᱥᱮᱱᱚᱜ ᱠᱟᱱ ᱢᱤᱫᱴᱟᱹᱝ ᱞᱟᱭᱤᱱ ᱯᱩᱭᱞᱩ ᱨᱮ ᱰᱤᱡᱮᱞ ᱞᱟᱭᱤᱱ ᱞᱮᱠᱟᱛᱮ ᱮᱛᱚᱦᱚᱵ ᱞᱮᱱ ᱛᱟᱦᱮᱸᱫ ᱢᱮᱱᱠᱷᱟᱱ ᱱᱮᱛᱟᱨ ᱫᱚ ᱯᱩᱨᱟᱹ ᱤᱞᱮᱠᱴᱨᱤᱠ ᱟᱠᱟᱱᱟ, ᱡᱟᱦᱟᱸ ᱨᱮ ᱱᱚᱣᱟ ᱥᱤᱠᱚᱱᱫᱨᱟᱵᱟᱫᱽ-ᱢᱟᱱᱢᱚᱫᱽ ᱞᱟᱭᱤᱱ ᱨᱮ ᱥᱮᱞᱮᱫᱚᱜᱼᱟ ᱾ ᱱᱚᱣᱟ ᱥᱴᱮᱥᱚᱱ ᱞᱮᱠᱟᱛᱮ ᱫᱤᱱᱟᱹᱢ ᱦᱤᱞᱚᱜ ᱒᱒ ᱜᱚᱴᱟᱝ ᱟᱨ ᱑᱔ ᱜᱚᱴᱟᱝ ᱱᱚᱱ-ᱴᱨᱮᱱ ᱥᱮᱱᱚᱜᱼᱟ ᱾ ᱱᱚᱶᱟ ᱥᱴᱮᱥᱚᱱ ᱨᱮᱭ ᱛᱤᱸᱜᱩᱱ ᱟᱨ ᱥᱮᱱᱚᱜ ᱠᱟᱱ ᱡᱟᱹᱥᱛᱤ ᱴᱨᱮᱱ ᱫᱚ ᱱᱟᱶᱟ ᱫᱤᱞᱞᱤ ᱥᱮᱫ ᱥᱮᱱᱚᱜᱼᱟ ᱾ ᱚᱜᱚᱥᱴ ᱒᱐᱑᱙ ᱫᱷᱟᱹᱨᱤᱡ, ᱯᱮᱰᱟᱯᱟᱞᱞᱤ ᱠᱷᱚᱱ ᱱᱤᱡᱟᱢᱟᱵᱟᱫᱽ ᱟᱨ ᱵᱟᱝ ᱚᱱᱟ ᱠᱷᱚᱱ ᱞᱟᱦᱟ ᱛᱮ ᱡᱚᱲᱟᱣ ᱟᱠᱟᱱ ᱴᱨᱮᱱ ᱵᱟᱹᱱᱩᱜᱼᱟ ᱢᱮᱱᱠᱷᱟᱱ ᱱᱤᱡᱟᱢᱟᱵᱟᱫᱽ ᱠᱷᱚᱱ  ᱫᱷᱟᱹᱨᱤᱡ ᱟᱨ ᱠᱚᱨᱤᱢᱱᱟᱜᱟᱨ ᱠᱷᱚᱱ ᱯᱮᱰᱟᱯᱚᱞᱞᱤ ᱫᱷᱟᱹᱨᱤᱡ ᱟᱹᱰᱤ ᱜᱟᱱ ᱴᱨᱮᱱ ᱥᱮᱵᱟ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱠᱚᱨᱤᱢᱱᱚᱜᱚᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱥᱤᱠᱚᱱᱫᱨᱟᱵᱟᱫᱽ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ